sagorsarker/bangla-wikipedia huggingface dataset:
কল্পনা কার্তিক

কল্পনা কার্তিক () ছিলেন ভারতীয় অভিনেত্রী। তিনি বর্ষীয়ান ভারতীয় চলচ্চিত্র অভিনেতা দেব আনন্দের স্ত্রী ছিলেন। দেবের সঙ্গে বেশ কিছু চলচ্চিত্রেও অভিনয় করেছেন তিনি। লাহোরে জন্মগ্রহণকারী কল্পনার জন্মনাম ছিলো মোনা এবং তার চলচ্চিত্রজীবন ১৯৫১ সালের "বাজি" চলচ্চিত্র দ্বারা শুরু হয়েছিলো যেটাতে দেব আনন্দ ছিলেন।
বর্তমান পাকিস্তানের একটি পাঞ্জাবি খ্রিস্টান পরিবারে মোনা সিংহ নামে জন্মগ্রহণ করেছিলেন কল্পনা। তার পিতা গুরুদাসপুর জেলার বাটালার তেহসিলদার (রাজস্ব পরিদর্শক) ছিলেন, পাঁচ ভাই এবং দুই বোনের মধ্যে কল্পনা ছিলেন সবচেয়ে ছোটো। ভারত বিভাজনের সময় কল্পনার পরিবার শিমলাতে চলে আসেন, এবং শিমলার সেন্ট বেডেস কলেজে ভর্তি হন কল্পনা। স্নাতকের বছরে কল্পনা মিস শিমলা নামের এক সুন্দরী প্রতিযোগিতায় খেতাব জেতেন, তখনই দেব আনন্দের ভাই চলচ্চিত্র পরিচালক চেতন আনন্দ কল্পনাকে দেখেন এবং পছন্দ করে ফেলেন, চেতনের স্ত্রী ঊমা আনন্দের মা আবার কল্পনার মামাতো বোন ছিলেন। চেতন আনন্দের মাধ্যমে কল্পনা 'নবকেতন ফিল্মস' প্রযোজনা প্রতিষ্ঠানে যোগ দেন, তিনি অভিনেত্রী হিসেবে কাজ করবেন বলে চুক্তিবদ্ধ হন। এই চলচ্চিত্র জগতেই আসল নাম মোনা থেকে কল্পনা হয়ে ওঠে, কল্পনা মুম্বই শহরে স্থায়ীভাবে বসবাস শুরু করেন চলচ্চিত্রের জন্য। ১৯৫১ সালে প্রথম অভিনীত চলচ্চিত্র দেব আনন্দের সঙ্গে 'বাজি' মুক্তি পায় যেটা হয় বড় একটি ব্যবসাসফল এবং দর্শকপ্রিয় চলচ্চিত্র।
কল্পনা নবকেতনের অংশ হয়ে যান যেটি তখন নতুন একটি প্রতিষ্ঠান ছিলো, কল্পনার প্রথম চলচ্চিত্রের পরিচালক ছিলেন গুরু দত্ত এবং সর্বশেষ ১৯৫৭ সালের চলচ্চিত্র 'নাউ দো গিয়ারাহ' পরিচালক ছিলেন বিজয় আনন্দ (দেব আনন্দের আরেক ভাই)। ১৯৫৪ সালের চলচ্চিত্র 'ট্যাক্সি ড্রাইভার'-এর শুটিং চলাকালীন দেব আনন্দ এবং কল্পনা বিয়ে করেন। ১৯৫১ থেকে '৫৭ পর্যন্ত সব কটি চলচ্চিত্রে কল্পনা দেব আনন্দের নায়িকাই ছিলেন।
১৯৫৬ সালে দেব আনন্দ এবং কল্পনার প্রথম সন্তান সুনিল আনন্দের জন্ম হয়, এছাড়া দেবিনা আনন্দ নামের কন্যার জন্ম হয়। ১৯৫৭ সালের চলচ্চিত্র 'নাউ দো গিয়ারাহ'এর পর কল্পনা আর কোনো চলচ্চিত্রে অভিনয় করেননি। যদিও কল্পনা বেশ কয়েকটি চলচ্চিত্রের সহকারী প্রযোজক হিসেবে কাজ করেছেন যেমনঃ "তেরে ঘর কে সামনে", "জুয়েল থিফ", "প্রেম পূজারী" এবং "হীরা পান্না" যেগুলোতে দেব আনন্দ মুখ্য ভূমিকায় ছিলেন।
দ্বিতীয়খন্ড ইউনিয়ন

দ্বিতীয়খন্ড ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৬টি গ্রাম নিয়ে গঠিত। দ্বিতীয়খন্ড ইউনিয়নের উপর দিয়ে ময়নাকাটা নদী প্রবাহিত হয়েছে।
দ্বিতীয়খন্ড ইউনিয়নের মোট আয়তন ১,৯৩৯ একর বা ৭.৮৫ বর্গ কিলোমিটার।। গ্রামের সংখ্যা ১৬টি। ঘরবাড়ির সংখ্যা ২,৫১৩টি।
বাংলাদেশের ২০১১ সালের আদমশুমারি অনুযায়ী দ্বিতীয়খন্ড ইউনিয়নের ২,৫১৩টি পরিবারে মোট জনসংখ্যা ১১,১৫২ জন এবং প্রতি বর্গ কিলোমিটারে ১৪২১ জন লোক বাস করে। এদের মধ্যে ৫,৪৩০ জন পুরুষ ও ৫,৭২২ জন মহিলা এবং লিঙ্গ অনুপাত ৯৫। মুসলিম ধর্মালম্বী ১১,১১৭ জন ও হিন্দু ধর্মালম্বী ৩৫ জন।
২০১১ সালের হিসেব অনুযায়ী দ্বিতীয়খন্ড ইউনিয়নের সাক্ষরতার হার ৪০.৬% (পুরুষ ৪০.৮%, মহিলা ৪০.৪%)। এ ইউনিয়নে ২টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে।
আনন্দবাজার রেলওয়ে স্টেশন

আনন্দবাজার রেলওয়ে স্টেশন বাংলাদেশের রংপুর বিভাগের গাইবান্ধা জেলার বন্ধ হয়ে যাওয়া একটি রেলওয়ে স্টেশন।
ত্রিমোহনী রেলওয়ে স্টেশন থেকেই ব্রহ্মপুত্র নদের বালাসী ফেরিঘাট সেকশনে ট্রেন চলাচল করত। বালাসী-বাহাদুরাবাদঘাট ফেরি পারাপারের মাধ্যমেই দেওয়ানগঞ্জ-জামালপুর-ময়মনসিংহ হয়ে রাজধানী ঢাকার সঙ্গে ছিল উত্তরাঞ্চলের ৮ জেলার ট্রেন যোগাযোগ। যমুনায় বঙ্গবন্ধু সেতু দিয়ে রেল ও সড়ক যোগাযোগ চালু হওয়ার পর কর্তৃপক্ষ এই রুটের রেলফেরি চলাচল বন্ধ করে দেয়। এতে বন্ধ হয়ে যায় ত্রিমোহিনী-বালাসীঘাট রুটের আনন্দবাজার রেলওয়ে স্টেশন।
আনন্দবাজার রেলওয়ে স্টেশনে বর্তমানে কোন ট্রেন পরিষেবা নেই।
রাম সাগর এক্সপ্রেস
কাদিরপুর ইউনিয়ন, শিবচর

কাদিরপুর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৩৩টি গ্রাম নিয়ে গঠিত। কাদিরপুর ইউনিয়নের উপর দিয়ে ময়নাকাটা নদী প্রবাহিত হয়েছে।
কাদিরপুর ইউনিয়নের মোট আয়তন ৪,৯৩০ একর বা ১৯.৯৫ বর্গ কিলোমিটার।। গ্রামের সংখ্যা ৩৩টি। ঘরবাড়ির সংখ্যা ৩,১৭২টি।
এ ইউনিয়নে হাট-বাজার রয়েছে ৩টি।
বাংলাদেশের ২০১১ সালের আদমশুমারি অনুযায়ী কাদিরপুর ইউনিয়নের ৩,১৭২টি পরিবারে মোট জনসংখ্যা ১৪,৯২০ জন এবং প্রতি বর্গ কিলোমিটারে ৭৪৮ জন লোক বাস করে। এদের মধ্যে ৭,৩৩৭ জন পুরুষ ও ৭,৫৮৩ জন মহিলা এবং লিঙ্গ অনুপাত ৯৭। মুসলিম ধর্মালম্বী ১৪,৮৮৪ জন ও হিন্দু ধর্মালম্বী ৩৬ জন।
২০১১ সালের হিসেব অনুযায়ী কাদিরপুর ইউনিয়নের সাক্ষরতার হার ৪০.৬% (পুরুষ ৪১.৮%, মহিলা ৩৯.৬%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ২টি সরকারি প্রাথমিক বিদ্যালয় রয়েছে।
পিগম্যালিয়ন (১৯৩৮-এর চলচ্চিত্র)

পিগম্যালিয়ন হল অ্যান্থনি অ্যাসকুইথ ও লেসলি হাওয়ার্ড পরিচালিত ১৯৩৮ সালের ব্রিটিশ চলচ্চিত্র। জর্জ বার্নার্ড শ' তার নিজের রচিত "একই নামের" নাটক অবলম্বনে এর চিত্রনাট্য রচনা করেন। এতে শ্রেষ্ঠাংশে অভিনয় করেছেন লেসলি হাওয়ার্ড ও ওয়েন্ডি হিলার।
চলচ্চিত্রটি ব্যবসায়িক ও সমালোচনামূলকভাবে সফলতা অর্জন করে এবং শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জনসহ আরও তিনটি একাডেমি পুরস্কারের মনোনয়ন লাভ করে। এই চলচ্চিত্রের চিত্রনাট্য পরবর্তী কালে ১৯৫৬ সালের সঙ্গীতনাট্য "মাই ফেয়ার লেডি" এবং এই সঙ্গীতনাট্য থেকে ১৯৬৪ সালে "একই নামের" চলচ্চিত্র নির্মিত হয়।
জর্জ বার্নার্ড শ', ডব্লিউ. পি. লিপসকম্ব, সেসিল আর্থার লুইস ও ইয়ান ডালরিম্পল ১১তম একাডেমি পুরস্কার আয়োজনে শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার অর্জন করেন। এছাড়া চলচ্চিত্রটির জন্য পাসকেল শ্রেষ্ঠ চলচ্চিত্র বিভাগে, লেসলি হাওয়ার্ড শ্রেষ্ঠ অভিনেতা বিভাগে এবং ওয়েন্ডি হিলার শ্রেষ্ঠ অভিনেত্রী বিভাগে অস্কারের মনোনয়নের লাভ করেন। বার্নার্ড শ তার পুরস্কার প্রাপ্তির প্রতিক্রিয়ায় বলেন, "আমাকে কোন সম্মাননা প্রদান করার তাদের জন্য অপমানজক, বিষয়টি এমন যে তার কখনো আমার নাম শুনেনি এবং তার চেয়েও বেশি মনে হচ্ছে যে তার কখনোই শুনেনি। তাদের হয়ত ইংল্যান্ডের রাজা হওয়ার জন্য ষষ্ঠ জর্জকেও সম্মাননা প্রেরণ করতে পারে।" যাই হোক তার বন্ধু ম্যারি পিকফোর্ড পরে বলেন যে তিনি তার বাড়িতে এই পুরস্কারটি প্রদর্শনীর জন্য রেখে দিয়েছেন।
চলচ্চিত্রটি ১৯৩৮ সালে ভেনিস চলচ্চিত্র উৎসবে প্রদর্শিত হয় এবং লেসলি হাওয়ার্ড শ্রেষ্ঠ অভিনেতা বিভাগে ভল্পি কাপ অর্জন করেন এবং চলচ্চিত্রটি মুসোলিনি কাপের জন্য মনোনীত হয়।
কাঁঠালবাড়ী ইউনিয়ন, শিবচর

কাঁঠালবাড়ী ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৪টি গ্রাম নিয়ে গঠিত। কাঁঠালবাড়ী ইউনিয়নের উপর দিয়ে পদ্মা নদী, ময়নাকাটা নদী ও আড়িয়াল খাঁ নদী প্রবাহিত হয়েছে।
কাঁঠালবাড়ী ইউনিয়নের মোট আয়তন ৯,১৭৯ একর বা ৩৭.১৫ বর্গ কিলোমিটার।। গ্রামের সংখ্যা ২৪টি। ঘরবাড়ির সংখ্যা ৪,১৩৬টি।
এ ইউনিয়নে হাট-বাজার রয়েছে ৪টি।
বাংলাদেশের ২০১১ সালের আদমশুমারি অনুযায়ী কাঁঠালবাড়ী ইউনিয়নের ৪,১৩৬টি পরিবারে মোট জনসংখ্যা ১৯,৬১২ জন এবং প্রতি বর্গ কিলোমিটারে ৫২৮ জন লোক বাস করে। এদের মধ্যে ৯,৭১৬ জন পুরুষ ও ৯,৮৯৬ জন মহিলা এবং লিঙ্গ অনুপাত ৯৮। মুসলিম ধর্মালম্বী ১৯,৫১৯ জন ও হিন্দু ধর্মালম্বী ৯৩ জন।
২০১১ সালের হিসেব অনুযায়ী কাঁঠালবাড়ী ইউনিয়নের সাক্ষরতার হার ৩৩.১% (পুরুষ ৩২.৯%, মহিলা ৩৩.২%)। এ ইউনিয়নে ৫টি মাদ্রাসা, ২টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে।
কাইগা পারমাণবিক বিদ্যুৎ কেন্দ্র

কাইগা পারমাণবিক বিদ্যুৎ কেন্দ্র ভারতের কর্ণাটকের উত্তর-কান্নাডা জেলার কালী নদীর কাছে কাইগায় অবস্থিত একটি পারমাণবিক বিদ্যুৎ উৎপাদন কেন্দ্র। ২০০০ সালের মার্চ থেকে এই কেন্দ্রটি চালু রয়েছে এবং ভারতের পারমাণবিক বিদ্যুৎ কর্পোরেশন এটি পরিচালনা করে।
বিদ্যুৎ কেন্দ্রে ৪ টি ইউনিট রয়েছে। চতুর্থ ইউনিট ২৭ নভেম্বর ২০১০ সালে চালু হয়। দুটি প্রাচীন ইউনিট বিদ্যুৎ কেন্দ্রের পশ্চিম অর্ধেক এবং দুটি নতুন ইউনিট বিদ্যুৎ কেন্দ্রের পূর্ব দিকের সাথে সংযুক্ত রয়েছে। চারটি ইউনিটের সবকটিই ২২০ মেগাওয়াটের ক্ষুদ্র আকারের চাপযুক্ত ভারী জল চুল্লী নিয়ে গঠিত।
চাকউড

চাকমা সিনেমা, হিসাবে পরিচিত এবং পূর্বে চাকমা চলচ্চিত্র হিসাবে পরিচিত চাকউড, চাকমা ভাষার চলচ্চিত্র শিল্প যা ত্রিপুরা, মিজোরাম, অরুণাচল, বাংলাদেশ এবং মায়ানমারে অবস্থিত। শতরূপা সান্যালের পরিচালিত চাকমা চলচ্চিত্র, তনয়াবীর হ্রদ ১৯ জুলাই ২০০৫ এ মুক্তি পেয়েছিল। তানিয়াবীর হ্রদটি প্রথম ভিডিও চিত্র যা কোনও প্রেক্ষাগৃহে বাণিজ্যিক স্ক্রিনিং রয়েছে। ভিডিও চলচ্চিত্রের নির্মাণের গতি বাড়ার সাথে সাথে চাকমা চলচ্চিত্রের শিল্প প্রসারিত হয় এবং প্রতি বছর প্রায় 3-10 চলচ্চিত্র নির্মিত হয়। মোর ঠেঙ্গারি হ'ল প্রথম বাংলাদেশী চাকমা ভাষার চলচ্চিত্র যা প্রথমবারের মতো একটি আদিবাসী ভাষায় একটি গল্পের গল্প বলে।
কুতুবপুর ইউনিয়ন, শিবচর

কুতুবপুর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৬৩টি গ্রাম নিয়ে গঠিত। কুতুবপুর ইউনিয়নের উপর দিয়ে পদ্মা নদীর শাখা প্রবাহিত হয়েছে।
কুতুবপুর ইউনিয়নের মোট আয়তন ৩,৭৭৫ একর বা ১৫.২৮ বর্গ কিলোমিটার।। গ্রামের সংখ্যা ৬৩টি। ঘরবাড়ির সংখ্যা ৩,৮০২টি।
বাংলাদেশের ২০১১ সালের আদমশুমারি অনুযায়ী কুতুবপুর ইউনিয়নের ৩,৮০২টি পরিবারে মোট জনসংখ্যা ১৭,৩৭৩ জন এবং প্রতি বর্গ কিলোমিটারে ১১৩৭ জন লোক বাস করে। এদের মধ্যে ৮,৭৬৭ জন পুরুষ ও ৮,৬০৬ জন মহিলা এবং লিঙ্গ অনুপাত ১০২। মুসলিম ধর্মালম্বী ১৭,২৬৯ জন, হিন্দু ধর্মালম্বী ৯৯ জন ও অন্যান্য ৫ জন।
২০১১ সালের হিসেব অনুযায়ী কুতুবপুর ইউনিয়নের সাক্ষরতার হার ৩৭.৭% (পুরুষ ৩৮.৪%, মহিলা ৩৬.৭%)।
মাদবরেরচর ইউনিয়ন

মাদবরেরচর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৬টি গ্রাম নিয়ে গঠিত। মাদবরেরচর ইউনিয়নের উপর দিয়ে ময়নাকাটা নদী প্রবাহিত হয়েছে।
মাদবরেরচর ইউনিয়নের মোট আয়তন ৫,২৫২ একর বা ২১.২৫ বর্গ কিলোমিটার।। গ্রামের সংখ্যা ১৬টি। ঘরবাড়ির সংখ্যা ৫,৪১১টি।
এ ইউনিয়নে হাট-বাজার রয়েছে ৫টি। মসজিদের সংখ্যা ১৩০টি।
বাংলাদেশের ২০১১ সালের আদমশুমারি অনুযায়ী মাদবরেরচর ইউনিয়নের ৫,৪১১টি পরিবারে মোট জনসংখ্যা ২৬,০৫৮ জন এবং প্রতি বর্গ কিলোমিটারে ১২২৬ জন লোক বাস করে। এদের মধ্যে ১২,৯৭৪ জন পুরুষ ও ১৩,০৮৪ জন মহিলা এবং লিঙ্গ অনুপাত ৯৯। মুসলিম ধর্মালম্বী ২৫,৩৯২ জন, হিন্দু ধর্মালম্বী ৬৬৩ জন ও বৌদ্ধ ধর্মালম্বী ৩ জন।
২০১১ সালের হিসেব অনুযায়ী মাদবরেরচর ইউনিয়নের সাক্ষরতার হার ৪৩.৭% (পুরুষ ৪৩.৮%, মহিলা ৪৩.৬%)। এ ইউনিয়নে ৩টি মাধ্যমিক বিদ্যালয়, ৮টি মাদ্রাসা এবং ৮টি সরকারি প্রাথমিক বিদ্যালয় রয়েছে।
নিলখী ইউনিয়ন, শিবচর

নিলখী ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৬টি গ্রাম নিয়ে গঠিত। নিলখী ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
নিলখী ইউনিয়নের মোট আয়তন ৩,৭২৮ একর বা ১৫.১ বর্গ কিলোমিটার।। গ্রামের সংখ্যা ৬টি। ঘরবাড়ির সংখ্যা ২,৭৯৮টি।
এ ইউনিয়নে হাট-বাজার রয়েছে ৩টি। মসজিদের সংখ্যা ২২টি এবং মন্দির ৭টি।
বাংলাদেশের ২০১১ সালের আদমশুমারি অনুযায়ী নিলখী ইউনিয়নের ২,৭৯৮টি পরিবারে মোট জনসংখ্যা ১২,৭৭০ জন এবং প্রতি বর্গ কিলোমিটারে ৮৪৬ জন লোক বাস করে। এদের মধ্যে ৫,৯২৪ জন পুরুষ ও ৬,৮৪৬ জন মহিলা এবং লিঙ্গ অনুপাত ৮৭। মুসলিম ধর্মালম্বী ১২,৫৬৮ জন, হিন্দু ধর্মালম্বী ২০১ জন ও অন্যান্য ১ জন।
২০১১ সালের হিসেব অনুযায়ী নিলখী ইউনিয়নের সাক্ষরতার হার ৪১.১% (পুরুষ ৪২.২%, মহিলা ৪০.১%)। এ ইউনিয়নে ৩টি মাধ্যমিক বিদ্যালয় এবং ২টি সরকারি প্রাথমিক বিদ্যালয় রয়েছে।
সন্যাসিরচর ইউনিয়ন

সন্যাসিরচর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৬টি গ্রাম নিয়ে গঠিত। সন্যাসিরচর ইউনিয়নের উপর দিয়ে আড়িয়াল খাঁ নদী প্রবাহিত হয়েছে।
সন্যাসিরচর ইউনিয়নের মোট আয়তন ৪,৫৯২ একর বা ১৮.৫৮ বর্গ কিলোমিটার।। গ্রামের সংখ্যা ২৬টি। ঘরবাড়ির সংখ্যা ৩,৮৩৬টি।
এ ইউনিয়নে হাট-বাজার রয়েছে ৬টি।
বাংলাদেশের ২০১১ সালের আদমশুমারি অনুযায়ী সন্যাসিরচর ইউনিয়নের ৩,৮৩৬টি পরিবারে মোট জনসংখ্যা ১৬,০৩৫ জন এবং প্রতি বর্গ কিলোমিটারে ৮৬৩ জন লোক বাস করে। এদের মধ্যে ৭,৮০৭ জন পুরুষ ও ৮,২২৮ জন মহিলা এবং লিঙ্গ অনুপাত ৯৫। মুসলিম ধর্মালম্বী ১৫,৫১৩ জন, হিন্দু ধর্মালম্বী ৫১৯ জন ও খ্রিস্টান ধর্মালম্বী ৩ জন।
২০১১ সালের হিসেব অনুযায়ী সন্যাসিরচর ইউনিয়নের সাক্ষরতার হার ৪২.৪% (পুরুষ ৪৫.৫%, মহিলা ৩৯.৪%)। এ ইউনিয়নে ৩টি মাধ্যমিক বিদ্যালয়, ৩টি মাদ্রাসা এবং ৯টি সরকারি প্রাথমিক বিদ্যালয় রয়েছে।
শিবচর ইউনিয়ন

শিবচর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৪টি গ্রাম নিয়ে গঠিত। শিবচর ইউনিয়নের উপর দিয়ে ময়নাকাটা নদী প্রবাহিত হয়েছে।
শিবচর ইউনিয়নের মোট আয়তন ১,৩১৯ একর বা ৫.৩৪ বর্গ কিলোমিটার।। গ্রামের সংখ্যা ৪টি। ঘরবাড়ির সংখ্যা ১,১২৮টি।
এ ইউনিয়নে হাট-বাজার রয়েছে ২টি। মসজিদের সংখ্যা ১০টি এবং মন্দিরের সংখ্যা ২টি।
বাংলাদেশের ২০১১ সালের আদমশুমারি অনুযায়ী শিবচর ইউনিয়নের ১,১২৮টি পরিবারে মোট জনসংখ্যা ৫,৩৮২ জন এবং প্রতি বর্গ কিলোমিটারে ১০০৮ জন লোক বাস করে। এদের মধ্যে ২,৬২৬ জন পুরুষ ও ২,৭৫৬ জন মহিলা এবং লিঙ্গ অনুপাত ৯৫। মুসলিম ধর্মালম্বী ৫,২৫৫ জন ও হিন্দু ধর্মালম্বী ১২৭ জন।
২০১১ সালের হিসেব অনুযায়ী শিবচর ইউনিয়নের সাক্ষরতার হার ৪০.৮% (পুরুষ ৪২.১%, মহিলা ৩৯.৬%)। এ ইউনিয়নে ১টি মাধ্যমিক বিদ্যালয় এবং ২টি সরকারি প্রাথমিক বিদ্যালয় রয়েছে।
নেলসন ম্যান্ডেলা আন্তর্জাতিক বিমানবন্দর

নেলসন ম্যান্ডেলা আন্তর্জাতিক বিমানবন্দর , এছাড়াও প্রায়া আন্তর্জাতিক বিমানবন্দর নামে পরিচিত, হল সান্টিয়াগো দ্বীপের কেপ ভার্দের একটি বিমানবন্দর। এটি পুরানো ফ্রান্সিসকো মেন্ডেস আন্তর্জাতিক বিমানবন্দরকে প্রতিস্থাপন করে তৈরী। অক্টোবর ২০০৫ এ চালু হয়। এটি সান্টিয়াগো দ্বীপের দক্ষিণ-পূর্বে এবং এবং প্রায়া শহরের কেন্দ্র থেকে প্রায় ৩ কিমি উত্তর-পূর্বে অবস্থিত।
নতুন বিমানবন্দরে প্রথম ফ্লাইটটি ২০০৫ সালের ৬ অক্টোবর কেপ ভার্দের সাল থেকে এসে নেমেছিল। যদিও বিমানবন্দরটি রাজধানী এবং বৃহত্তম শহর, প্রায়ার পাশাপাশি সান্তিয়াগো দ্বীপকে সেবা দিয়ে যাচ্ছে। কেপ ভার্ডের সবচেয়ে ব্যস্ততম আন্তর্জাতিক বিমানবন্দরটি আমালকার ক্যাব্রাল আন্তর্জাতিক বিমানবন্দরটি সাল এর ছোট দ্বীপে অবস্থিত।
২০১২ সালের জানুয়ারিতে কেপ ভার্দে সরকারের একটি বিবৃতিতে উল্লেখ করে যে, প্রায়া আন্তর্জাতিক বিমান বন্দরটির নাম পরিবর্তন করে দক্ষিণ আফ্রিকার প্রাক্তন রাষ্ট্রপতি নেলসন ম্যান্ডেলার নামে রাখা হল, যিনি কোনও বিতর্ক ছাড়াই আফ্রিকার স্বাধীনতার প্রতীক। নতুন প্রস্থান হল সহ আধুনিকীকরণের কাজগুলি জুলাই ২০১৮ এ শেষ হওয়ার জন্য নির্ধারন করা হয়েছিল
উমেদপুর ইউনিয়ন

উমেদপুর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৬টি গ্রাম নিয়ে গঠিত। উমেদপুর ইউনিয়নের উপর দিয়ে ময়নাকাটা নদী প্রবাহিত হয়েছে।
উমেদপুর ইউনিয়নের মোট আয়তন ৪,৮৫৬একর বা ১৯.৬৫ বর্গ কিলোমিটার।। গ্রামের সংখ্যা ১৬টি। ঘরবাড়ির সংখ্যা ৫,১৫৯টি।
এ ইউনিয়নে হাট-বাজার রয়েছে ৫টি। মসজিদের সংখ্যা ১২টি এবং মন্দিরের সংখ্যা ৯টি।
বাংলাদেশের ২০১১ সালের আদমশুমারি অনুযায়ী উমেদপুর ইউনিয়নের ৫,১৫৯টি পরিবারে মোট জনসংখ্যা ২৩,৬৭৯ জন এবং প্রতি বর্গ কিলোমিটারে ১২০৫ জন লোক বাস করে। এদের মধ্যে ১১,৭৩২ জন পুরুষ ও ১১,৯৪৭ জন মহিলা এবং লিঙ্গ অনুপাত ৯৮। মুসলিম ধর্মালম্বী ২১,২৪৪ জন, হিন্দু ধর্মালম্বী ২,৪৩৩ জন, খ্রিস্টান ধর্মালম্বী ১ জন ও অন্যান্য ১ জন।
২০১১ সালের হিসেব অনুযায়ী উমেদপুর ইউনিয়নের সাক্ষরতার হার ৪৮.৮% (পুরুষ ৪৯.৭%, মহিলা ৪৮.০%)। এ ইউনিয়নে ১টি কলেজ, ৩টি মাধ্যমিক বিদ্যালয়, ৬টি মাদ্রাসা এবং ৮টি সরকারি প্রাথমিক বিদ্যালয় রয়েছে।
পাঁচ্চর ইউনিয়ন

পাঁচ্চর ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ১৯টি গ্রাম নিয়ে গঠিত।
পাঁচ্চর ইউনিয়নের মোট আয়তন ৩,৪৪০ একর বা ১৩.৯২ বর্গ কিলোমিটার।। গ্রামের সংখ্যা ১৯টি। ঘরবাড়ির সংখ্যা ৩,৯৯৫টি।
এ ইউনিয়নে হাট-বাজার রয়েছে ৫টি। মসজিদের সংখ্যা ১০টি এবং মন্দিরের সংখ্যা ৪টি।
বাংলাদেশের ২০১১ সালের আদমশুমারি অনুযায়ী পাঁচ্চর ইউনিয়নের ৩,৯৯৫টি পরিবারে মোট জনসংখ্যা ১৯,২৫২ জন এবং প্রতি বর্গ কিলোমিটারে ১৩৮৩ জন লোক বাস করে। এদের মধ্যে ১০,১৩১ জন পুরুষ ও ৯,১২১ জন মহিলা এবং লিঙ্গ অনুপাত ১১১। মুসলিম ধর্মালম্বী ১৮,৩৪১ জন, হিন্দু ধর্মালম্বী ৯১০ জন ও অন্যান্য ১ জন।
২০১১ সালের হিসেব অনুযায়ী পাঁচ্চর ইউনিয়নের সাক্ষরতার হার ৪৫.২% (পুরুষ ৪৬.৪%, মহিলা ৪৩.৮%)। এ ইউনিয়নে ২টি মাধ্যমিক বিদ্যালয়, ১টি মাদ্রাসা এবং ৪টি সরকারি প্রাথমিক বিদ্যালয় রয়েছে।
সময় সীমা

একটি সময় সীমা বা নির্দিষ্ট সময়সীমা একটি ক্ষুদ্র সময়, বা একটি নির্দিষ্ট সময়ে, যার মধ্যে একটি উদ্দেশ্য বা কাজ সম্পাদন হতে হবে। একবার সে সময় অতিক্রান্ত হলে, সেটাকে বাকি (যেমন, কাজ, প্রকল্প বা স্কুল এসাইনমেন্টের ক্ষেত্রে) বিবেচনা করা যেতে পারে। যে নির্ধারিত কাজ বা প্রকল্প নির্দিষ্ট সময়সীমায় সম্পন্ন করা হয়নি কর্মচারীর কর্মক্ষমতা রেটিংএ তা বিরূপ প্রভাব ফেলতে পারে। বিদ্যালয় নির্ধারিত কাজ, প্রবন্ধ বা প্রতিবেদনের ক্ষেত্রে, নির্দিষ্ট সময়সীমা পরে জমা দিলে, শিক্ষার্থির মূল্যায়নের সময় নম্বর বা গ্রেড কমিয়ে দিতে পারে।
কিছু কিছু ক্ষেত্রে, কোন কিছু জমা দেয়া যায় না নির্দিষ্ট সময়সীমা পরে। এগুলো হতে পারে , বাণিজ্যিক দরপত্রের জন্য প্রস্তাব, এবং বিশ্ববিদ্যালয় আবেদনের তারিখ। বিদ্যালয়, বিশ্ববিদ্যালয় এবং কাজের প্রতিযোগিতার ক্ষেত্রে পরীক্ষার সময় সীমা অতিক্রম করলে, পরীক্ষার্থীদের অবশ্যই তাদের কলম বা পেন্সিল এবং লেখা বন্ধ করতে হবে।
প্রকল্প ব্যবস্থাপনায় সময়সীমা প্রায়ই মাইলস্টোন হিসেবে চিহ্নিত করা হয়।
রকিং এট দ্য হপস

রকিং এট দ্য হপস () মার্কিন রক এ্যান্ড রোল শিল্পী চাক বেরি কর্তৃক প্রকাশিত চতুর্থ স্টুডিও অ্যালবাম। এটি তেস রেকর্ডস থেকে মুক্তি পায় ১৯৬০ সালের জুলাই মাসে। "ডাউন দ্য রোড এ পিস", "কনফেসিং দ্য ব্লুজ", "বেটি জিন" এবং "ড্রিফটিং ব্লুজ", এই চারটি গান ছাড়া বাকি সব গানই ৪৫-আরপিএম একক হিসেবে মুক্তি পেয়েছিল।
ভারতের সেনা

১৯০৩ থেকে ১৯৪৭ সালের মধ্যে ভারতের সেনাবাহিনী ভারতে "ব্রিটিশ ভারতীয় সেনাবাহিনী" এবং "ব্রিটিশ সেনাবাহিনী নিয়ে গঠিত"।
লর্ড কিচেনার ১৯০২ থেকে ১৯০৯ -এর মধ্যে ভারতের সেনাপতি নিযুক্ত হন। তিনি ব্রিটিশ রাজ সামরিক ইউনিট বড় মাপের সংস্কার কৃত ভারত, মার্জ সহ তিন সৈন্যবাহিনী এর প্রেসিডেন্সিত্রয় একটি ইউনিফাইড বলবত্ এবং উচ্চ স্তরের গঠন, আট সেনা বিভাগের গঠন করে, এবং ভারতীয় ও ব্রিটিশ ইউনিট। কিচেনারের সংস্কারগুলি অনুসরণ করুন:
দ্বিতীয় বিশ্বযুদ্ধের সময়, ১৯৪২ সালের গোড়ার দিকে সিঙ্গাপুরের পতন এবং অ্যাবড্যাকোমের সমাপ্তির পরে, ১৯৪৩ সালের আগস্টে দক্ষিণ-পূর্ব এশিয়া কমান্ড (এসইএসি) গঠনের আগ পর্যন্ত কিছু আমেরিকান ও চীনা ইউনিট সেনাবাহিনী অব ইন্ডিয়া কমান্ডের অধীনে রাখা হয়েছিল। 
যে সেনাপতি ভারতের সেনাবাহিনীকে কমান্ডার করেছিলেন তিনি হলেন ভারতের সেনাপতি যিনি বেসামরিক গভর্নর-জেনারেলকে রিপোর্ট করেছিলেন। তাঁর কমান্ড ইন্ডিয়া কমান্ড নামে পরিচিত ছিল এবং তাঁর কর্মীরা জিএইচকিউ ইন্ডিয়া ভিত্তিক ছিলেন।
সফি আহমেদ চৌধুরী

মেজর জেনারেল সফি আহমেদ চৌধুরী বাংলাদেশ সামরিক বাহিনীর ৩৩তম পদাতিক ডিভিশনের কমান্ডিং অফিসার ও কুমিল্লা রিজিওনের মার্টিল ল এডমিনিস্ট্রেটর ছিলেন। ১৭ জুলাই ১৯৮৫ সাল হতে ৩০ জুন ১৯৮৮ সাল পর্যন্ত বাংলাদেশ রাইফেলসের মহাপরিচালক হিসাবে দায়িত্ব পালন করেন।
সাহাবউদ্দিন মেডিকেল কলেজ

<nowiki> </nowiki>সাহাবউদ্দিন মেডিকেল কলেজ হলো বাংলাদেশের একটি বেসরকারি চিকিৎসা মহাবিদ্যালয়। এটি বাংলাদেশের রাজধানী ঢাকা শহরের গুলশানে অবস্থিত। ২০০৩ সালে প্রতিষ্ঠিত, এই ইনস্টিটিউট বাংলাদেশের বেসরকারি মেডিকেল কলেজগুলির মধ্যে একটি। এতে সর্বোচ্চ ডিগ্রি ব্যাচেলর অব মেডিসিন, ব্যাচেলর অব সার্জারি (এমবিবিএস) বাস্তবায়ন হয়েছে। এ চিকিৎসা মহাবিদ্যালয়টি ঢাকা বিশ্ববিদ্যালয়ের অধিভুক্ত। 
২০০৩ সালে সাহাবউদ্দিন মেডিকেল কলেজ প্রতিষ্ঠার বছরে শিক্ষার্থীদের ভর্তি শুরু করে প্রতিষ্ঠানটির কর্তৃপক্ষ। ১৮ এপ্রিল একাডেমিক ক্লাস শুরু হয় যা "এসএমসি দিবস" হিসাবে পালিত হয়। প্রথম বছর, শুরু শ্রেণী, বা "ব্যাচ", নামকরণ করা হয় এসএম -০১।
কলেজের প্রতিটি প্রবেশযোগ্য ক্লাস, যা "ব্যাচ" নামে পরিচিত, ব্যাচ নম্বরের পরে 'এসএমএস' পদ দ্বারা নির্ধারিত হয়। এসএম একটি সংক্ষিপ্ত ফর্ম "শাহাবুদ্দিন মেডিকেল"
দেবরাজ আনবু

দেবরাজ আনবু হচ্ছেন ভারতের সেনাবাহিনীর একজন সাবেক ঊর্ধ্বতন জেনারেল। লেফটেন্যান্ট জেনারেল পদবীতে অবসরপ্রাপ্ত দেবরাজ ভারতীয় সেনাবাহিনীর সাবেক উপপ্রধান (ভাইস চীফ অব আর্মি স্টাফ)। ২০১৮ সালের ১ই জুন লেঃ জেনারেল শরৎ চন্দের অবসর প্রস্তুতিমূলক ছুটিতে দেবরাজ এই পদে বসেছিলেন। দেবরাজ এই পদে বসার আগে উত্তরাঞ্চলীয় সেনা কমান্ড (নর্দার্ন কমান্ড) এর সর্বাধিনায়ক (জিওসি-ইন-সি) ছিলেন ২০১৬ সালের ১ ডিসেম্বর থেকে ২০১৮ সালের ৩১ মে পর্যন্ত। এর আগে তিনি ৪র্থ কোরের অধিনায়ক ছিলেন।
আনবু সৈনিক স্কুল, অমরাবতীনগর (ক্যাডেট কলেজ) এর প্রাক্তন শিক্ষার্থী। তিনি পুনের ন্যাশনাল ডিফেন্স একাডেমী এবং ওয়েলিংটনের ডিফেন্স সার্ভিসেস স্টাফ কলেজে সামরিক পেশাগত পড়াশোনা করেন। তার পড়াশোনার আরো জায়গা হলো এমহাউ এর আর্মি ওয়ার কলেজ।
আর এ এম গোলাম মুক্তাদির

আর এ এম (রহুল আমিন মোহাম্মদ) গোলাম মুক্তাদির বাংলাদেশ সেনাবাহিনীর দুই তারকা পদক প্রাপ্ত কর্মকর্তা। বাংলাদেশ রাইফেলসের সাবেক মহাপরিচালক।
১ জুলাই ১৯৮২ সাল থেকে ১৬ জুলাই ১৯৮৫ সাল পর্যন্ত বাংলাদেশ রাইফেলসের মহাপরিচালক ছিলেন। ২০২০ সালে সিএমএইচ হাসপাতালে চিকিৎসাধীন অবস্থায় তিনি মারা যান।
দৌড়

দৌড় একটি স্থলীয় চলন পদ্ধতি যা মানুষের এবং অন্যান্য প্রাণীদের পায়ে দ্রুত গতিতে চলার অনুমতি দেয়। দৌড় এমন একটা চলন ভঙ্গি যেখানে সকল পা মাটি থেকে উপরে থাকে (যদিও ব্যতিক্রম আছে)। এটি হাঁটার বিপরীতে হয়, যেখানে একটি পা মাটির সাথে সবসময় সংযোগ, পাগুলি বেশিরভাগ সোজা এবং এর মাধ্যাকর্ষণ ভল্টস কেন্দ্র একটি বিপরীত দুল ফ্যাশনে স্ট্যান লেগ বা পায়ে থাকে। দৌড় শব্দটি জোগিং থেকে স্প্রিন্টিং পর্যন্ত বিভিন্ন গতিতে উল্লেখ করা হয়।
এটি অনুমান করা হয়েছে যে মানবজাতির পূর্বপুরুষরা প্রায় ২.6 মিলিয়ন বছর আগে দীর্ঘ দূরত্ব চলার ক্ষমতা গড়ে তুলতে সক্ষম হয়েছিল, সম্ভবত প্রাণী শিকার করার জন্য।
প্রতিযোগিতামূলক দৌড় বিভিন্ন এলাকায় ধর্মীয় উৎসব থেকে বেড়েছে। ৬৩২ খ্রিস্টপূর্বাব্দ থেকে ১১৭১ খ্রিস্টপূর্বাব্দে আয়ারল্যান্ডের টেলেটিয়ান গেমসে প্রতিযোগিতামূলক রেসিং এর রেকর্ডগুলি করা হয়, যেখানে প্রথম রেকর্ডকৃত অলিম্পিক গেমস অনুষ্ঠিত হয়েছিল ৭৭৬ খ্রিস্টপূর্বাব্দে। দৌড় বিশ্বের সবচেয়ে গ্রহণযোগ্য খেলা হিসেবে ধরা হয়েছে। 
ধারণা করা হয় যে মানুষের দুই পায়ে সোজা হয়ে হাঁটতে অন্তত সাড়ে চার মিলিয়ন বছর আগে মানবজাতির প্রথম পূর্বপুরুষ অস্ট্রালোপিথেকাসের ক্ষমতা থেকে সক্ষম হয়েছিল।
প্রতিযোগিতামূলক দৌড় গ্রীস, মিশর, এশিয়া এবং আফ্রিকাতে পূর্ব আফ্রিকান রেফ্টের মতো বিভিন্ন অঞ্চলে ধর্মীয় উৎসব থেকে আসছে।
কম্পানি সদর দফতর (মিলিটারি)

কম্পানি একটি মিলিটারি ইউনিটের নাম। সাধারণত স্থল বাহিনীতে এই ইউনিটের প্রচলন থাকে। একটি কম্পানিতে সাধারণত ৮০-১৫০ জন সৈনিক থাকে এবং একজন মেজর অথবা একজন ক্যাপ্টেন একটি কম্পানির কমান্ডার পদ পেয়ে থাকেন। মিলিটারিতে প্রায় সব ইউনিটের একটি প্রধান পরিচালনা বা কমান্ড ইউনিট থাকে। যেটাকে হেডকোয়ার্টার বলা হয়।
একটি আমেরিকান মেরিন রাইফেল কম্পানির হেডকোয়ার্টার গঠিত হয় নিচের লোকজন নিয়ে -
এদের সাথে অপারেশন এবং কম্পানির প্রকৃতিভেদে নিম্নলিখিত পদবী অথবা ইউনিটসমুহ কম্পানি সদর দফতরে যুক্ত হয়ে থাকে -
ন্যাশনাল ইনস্টিটিউট অব নিউরোসায়েন্সেস ও হাসপাতাল

ন্যাশনাল ইনস্টিটিউট অব নিউরোসায়েন্সেস ও হাসপাতাল (অর্থাৎ "জাতীয় স্নায়ুবিজ্ঞান গবেষণা প্রতিষ্ঠান ও হাসপাতাল") বাংলাদেশ সরকার পরিচালিত আগারগাঁওয়ে অবস্থিত একটি পূর্ণাঙ্গ স্নায়ুবিজ্ঞান প্রতিষ্ঠান। স্নায়ুরোগ বিশেষজ্ঞ অধ্যাপক কাজী দীন মোহাম্মদ প্রতিষ্ঠানটির প্রতিষ্ঠাতা পরিচালক ছিলেন।
১০ তলা ভবনে ৩শ' বেডের অত্যাধুনিক নিউরো সায়েন্স ইনস্টিটিউটটি সম্পূর্ণ সরকারি অর্থায়নে আগারগাঁওয়ে ২০০৩ সালে পূর্ণাঙ্গ নিউরোসায়েন্স ইনস্টিটিউট করার লক্ষ্যে স্বাস্থ্য মন্ত্রণালয় থেকে প্রকল্প হাতে নেয়া হয়। ২০০৯ সালে নিউরোলজি ও নিউরো সার্জারি বিষয়ক পূর্ণাঙ্গ চিকিৎসা সেবা দেশে প্রতিষ্ঠা করার কার্যক্রম শুরু করা হয়। ২০১২ সালের সেপ্টেম্বর মাসে উদ্বোধনের মধ্য দিয়ে ইনস্টিটিউটটি চালু করা হয়। এই ইনস্টিটিউটটি প্রতিষ্ঠায় ব্যয় হয় ২৩১ কোটি টাকা। সিঙ্গাপুর, যুক্তরাষ্ট্র ও যুক্তরাজ্যের আদলে নিউরো সায়েন্স ইনস্টিটিউটের অপারেশন ও চিকিৎসা সেবা চালু করা হয়। চিকিৎসাসেবার পাশাপাশি প্রতি বছর নিউরোলজি ও নিউরো সার্জারি বিষয়ক উচ্চতর ডিগ্রিধারী বিশেষজ্ঞ তৈরি হচ্ছে ইনস্টিটিউটটিতে।
কাজী দীন মোহাম্মদ

কাজী দীন মোহাম্মদ বাংলাদেশী একজন চিকিৎসক, অধ্যাপক ও স্নায়ুরোগ বিশেষজ্ঞ। ন্যাশনাল ইনস্টিটিউট অব নিউরো সায়েন্সেস ও হাসপাতালের প্রতিষ্ঠাতা পরিচালক ছিলেন তিনি। ঢাকা মেডিকেল কলেজের ৩৭তম অধ্যক্ষ তিনি।
কাজী দীন মোহাম্মদ ফরিদপুর জিলা স্কুল থেকে পাস করে রাজেন্দ্র কলেজে ভর্তি হন। স্বাধীনতার পর ১৯৭২ সালে ঢাকা মেডিকেল কলেজে ভর্তি হন। ঢাকা মেডিকেলের ছাত্র হিসেবে ১৯৭৮ সালে এমবিবিএস ডিগ্রি লাভ করেন। তিনি ১৯৮৩ সালে বাংলাদেশ কলেজ অব ফিজিশিয়ানস এন্ড সার্জনস হতে মেডিসিনে এফসিপিএস ডিগ্রি অর্জন করেন। তিনি ১৯৯৪ সালে নিউরোলজিতে এমডি ডিগ্রি লাভ করেন। তিনি যুক্তরাষ্ট্রের ইউনিভার্সিটি হসপিটাল ম্যাডিসন থেকে ক্লিনিক্যাল নিউরোফিজিওলজির ওপর ফেলোশিপ সম্পন্ন করেন।
তিনি ১৯৯৬ সালে ঢাকা মেডিকেল কলেজে স্নায়ুরোগ বিভাগের অধ্যাপক পদে যোগদান করেন। ২০০৬ থেকে ২০১৪ পর্যন্ত তিনি ঢাকা মেডিকেল কলেজের অধ্যক্ষ পদে দায়িত্বপালন করেন। পরবর্তীতে তিনি ন্যাশনাল ইন্সটিটিউট অব নিউরোসায়েন্সেস ও হাসপাতালের প্রতিষ্ঠাতা পরিচালক পদে নিযুক্ত হন। ২০১৯ সালে তিনি বাংলাদেশ কলেজ অব ফিজিশিয়ানস এন্ড সার্জনস এর সভাপতি নির্বাচিত হন।. কাজী দীন মোহাম্মদ এস.পি.আর.সি এবং নিউরোলজি হাঁসপাতালে রোগী দেখেন।
তাঁর ১৮৬র অধিক গবেষণাপত্র দেশি ও আন্তর্জাতিক জার্নালে প্রকাশিত হয়েছে। তিনি নিন্স, সিডিসি(আটলান্টা) ইরাসমাস(নেদারল্যান্ডস) ও আইসিডিডিআর,বি এর যৌথ গবেষণা প্রকল্পে জ্যেষ্ঠ পরামর্শক হিসেবে কর্মরত। তিনি স্ট্রোক, মৃগীরোগ ও স্মৃতিভ্রংশ রোগ সম্পর্কিত সামাজিক গবেষণার প্রধান গবেষক। সন্ন্যাসরোগ ও পারকিনসন্স রোগ ও বিবিধ স্নায়ুক্ষয়ী রোগের গবেষণায় যুক্তরাজ্যের শেফিল্ড বিশ্ববিদ্যালয় ও নিনস এর যৌথ গবেষণার জ্যেষ্ঠ গবেষক তিনি। গিয়েন-বাড়ৈ সিন্ড্রোম এর প্রতিষেধকের সন্ধানে পরিচালিত আন্তর্জাতিক গবেষণার তিনি বাংলাদেশী সহ-গবেষক। এপিলেপসি- বিলিফস & মিসবিলিভস তার যৌথ লেখা। ডব্লিউএইচও বুলেটিন সহ অনেক জার্নাল নিবন্ধ প্রকাশিত হয়। 
কলেজ অব ফিজিশিয়ানস এন্ড সার্জনস পাকিস্তান তাঁকে সাম্মানিক এফসিপিএস প্রদান করে। তার কর্মের স্বীকৃতি হিসেবে তাঁকে ডাঃ ইব্রাহিম স্মারক স্বর্ণপদক দেওয়া হয়।
কাজী তরিকুল ইসলাম

কাজী তরিকুল ইসলাম একজন নিউরোলজী বিশেষজ্ঞ অধ্যাপক ও চিকিৎসক। বাংলাদেশ কলেজ অব ফিজিশিয়ানস অ্যান্ড সার্জনসের কাউন্সিলর এবং পরীক্ষা নিয়ন্ত্রক। তিনি ডেঙ্গু ও সেয়ারোর জন্য ডব্লিউএইচও এর আঞ্চলিক কারিগরি উপদেষ্টা দলের সদস্য হিসাবে কাজ করেছেন। জাতীয় ও আন্তর্জাতিক পত্রিকায় তার লেখা ৯৭টিরও বেশি নিবন্ধন প্রকাশিত হয়েছে।
কাজী তরিকুল ইসলামের জন্ম বাংলাদেশের রাজশাহীতে। এমবিবিএস সম্পন্ন করেন রাজশাহী মেডিকেল কলেজ থেকে। এফসিপিএস (মেডিসিন) সম্পন্ন করেন বাংলাদেশ কলেজ অব ফিজিশিয়ানস অ্যান্ড সার্জনসে থেকে।
রাজশাহী মেডিকেল কলেজ ও ঢাকা মেডিকেল কলেজের মেডিসিন বিভাগের অধ্যাপক ছিলেন কাজী তরিকুল ইসলাম। বর্তমানে ঢাকা মেডিকেল কলেজ হাসপাতালে কর্মরত আছেন। তিনি সপ্তাহের ৫ দিন তার ধানমন্ডি পপুলার ডায়াগনষ্টিক সেন্টারের চেম্বারে রোগী দেখেন।
ফ্রিস্টাইল কুস্তি

ফ্রিস্টাইল কুস্তি হল এক ধরনের ধরনের অপেশাদার কুস্তি যেটি বিশ্বজুড়ে চর্চিত। গ্রেকো-রোমান এবং  এটিই হচ্ছে  কুস্তির দুইটি ধরন যেগুলোতে অলিম্পিক গেইমস্-এ প্রতিযোগিতা হয়ে থাকে। বিভিন্ন নিয়মের অধীনে আমেরিকান হাইস্কুল এবং কলেজ কুস্তি পরিচালিত হয় এবং এগুলোকে যথাক্রমে স্কলাসটিক এবং কলেজিয়েট নামকরণ করা হয়েছে।
কলেজিয়েট কুস্তির মত, ফ্রিস্টাইল কুস্তিরও উৎপত্তি হয়েছে ক্যাচ কুস্তি থেকে, উভয় ধরনের কুস্তিতেই কুস্তিগিরের চূড়ান্ত উদ্দেশ্য হচ্ছে প্রতিদ্বন্দ্বীকে ম্যাটে নিক্ষেপ করে চেপে ধরা, যার ফলাফল হিসেবে কুস্তিগির তৎক্ষণাৎ জয়লাভ করে। ফ্রিস্টাইল এবং কলেজিয়েট কুস্তিতে, কুস্তিগির তার নিজের বা প্রতিদ্বন্দ্বীর পা কে আঘাত ও প্রতিরোধে ব্যবহার করতে পারে, যেটি গ্রেকো-রোমান কুস্তিতে করা যায় না। ফ্রিস্টাইল কুস্তি গতানুগতিক কুস্তি, জুডো, এবং স্যাম্বো টেকনিককে একত্রে নিয়ে আসে।
বিশ্ব কুস্তির পরিচালনা পর্ষদ, ইউনাইটেড ওয়ার্ল্ড রেস্লিং (UWW) অনুসারে,  বর্তমানে অপেশাদার কুস্তির যে চারটি প্রধান ধরন আন্তর্জাতিকভাবে চর্চিত হয়, তার মধ্যে একটি হল ফ্রিস্টাইল কুস্তি। কুস্তির অন্যান্য ধরনগুলো হল গ্রেকো-রোমান এবং মল্লযুদ্ধ (যেটি সাবমিশন কুস্তি নামেও পরিচিত)। এক্সিকিউটিভ বোর্ড অফ দ্যা ইন্টারন্যাশনাল অলিম্পিক কমিটি(IOC) কুস্তিকে একটি খেলা হিসেবে অলিম্পিক গেইমস ২০২০ থেকে বাদ দেওয়ার জন্য অনুমোদন করে, কিন্তু পরে তারা এই সিদ্ধান্তটি বাতিল করে।
ইউনাইটেড ওয়ার্ল্ড রেস্লিং(UWW) এর মতে, আধুনিক ফ্রিস্টাইল কুস্তির জন্ম হয়েছিল গ্রেট ব্রিটেন এবং যুক্তরাষ্ট্রে, যেটির নাম ছিল "ক্যাচ-এস-ক্যাচ-ক্যান" কুস্তি। গ্রেট ব্রিটেনে "ক্যাচ-এস-ক্যাচ-ক্যান" কুস্তির একটি বিশেষ প্রচলন ছিল, এবং এটির যে পরিবর্তিত রূপ ল্যাংকাশায়ারে বিকশিত হয়েছিল, সেটির একটি বিশেষ প্রভাব ফ্রিস্টাইল কুস্তির উপর রয়েছে। ১৯ শতকে "ক্যাচ-এস-ক্যাচ-ক্যান" কুস্তি মেলা এবং উৎসবে ব্যাপক জনপ্রিয়তা লাভ করেছিল। ক্যাচ-এস-ক্যাচ-ক্যান কুস্তিতে উভয় প্রতিযোগীই দাড়ানো অবস্থায় কুস্তি শুরু করতো, এবং একজন কুস্তিগির তার প্রতিদ্বন্দ্বীর কাঁধকে ভূমিতে চেপে ধরার চেষ্টা করতো (যেটিকে বলা হতো পতন)। যদি কোনো পতন লাভ করা না যেতো, উভয় কুস্তিগিরই কুস্তি চালিয়ে যেতো এবং প্রায় সব ধরনের ধরা ও পদ্ধতি অনুমোদিত ছিল। ল্যাংকাশায়ার কুস্তির একটি স্কটিশ রূপও জনপ্রিয় হয়ে ওঠেছিল, যেটি আরম্ভ হতো কুস্তিগিরদের বুকে বুক লাগিয়ে দাড়ানো অবস্থায় একে অন্যকে শরীরের চারদিকে দুইহাত দিয়ে আঁকড়ে ধরে এবং, যদি কোনো পতন না হতো তখন লড়াইটি ভূমিতেই চলতে থাকতো। এছাড়া, একটি আইরিশ কলার-এন্ড-এলবো স্টাইল ছিলো, যেটিতে কুস্তিগিররা দাড়ানো অবস্থায় একে অন্যকে এক হাতে কলার এবং অন্য হাতে কনুই ধরা অবস্থায় কুস্তি শুরু করতো, যদি কোনো পতন লাভ করা না যেতো, তাহলে কুস্তিগিররা দাড়ানো অবস্থায় এবং মাটিতে কুস্তি চালিয়ে যেতো যতক্ষণ না পতন লাভ করা না যেতো।
হবিগঞ্জ কৃষি বিশ্ববিদ্যালয়

হবিগঞ্জ কৃষি বিশ্ববিদ্যালয় হচ্ছে বাংলাদেশের সিলেট বিভাগের একটি সরকারি কৃষিবিষয়ক বিশ্ববিদ্যালয়। বাংলাদেশ সরকারের মন্ত্রিসভা ১লা এপ্রিল ২০১৯ এ আইনটি পাস করে। এটি ২০২০ সালে হবিগঞ্জ সদর উপজেলা ভাদোইতে প্রতিষ্ঠিত হয়। ২০২১-২২ শিক্ষাবর্ষ থেকে পাঁচটি অনুষদের এর একাডেমিক কার্যক্রম শুরু হয়।
২০১৪ সালের ২৯ নভেম্বর সাবেক সরকার প্রধান শেখ হাসিনা হবিগঞ্জ জনসভায় হবিগঞ্জে একটি কৃষি বিশ্ববিদ্যালয় স্থাপনের ঘোষণা দেয়। হবিগঞ্জ কৃষি বিশ্ববিদ্যালয় আইন ২০২০ অনুযায়ী হবিগঞ্জ জেলার সদর উপজেলায় প্রায় ৭৭৬.৮৮৫ একর জমি হবিগঞ্জ কৃষি বিশ্ববিদ্যালয় প্রতিষ্ঠার ঘোষণা বাস্তবায়নের লক্ষ্যে অধিগ্রহণ করা হয় ।
কৃষি অনুষদ, মৎস্য অনুষদ এবং পশু চিকিৎসা ও প্রাণিসম্পদ বিজ্ঞান অনুষদ নিয়ে এই বিশ্ববিদ্যালয়টি চালু হবে। 
নিম্নোক্ত ব্যক্তিবর্গ হবিগঞ্জ কৃষি বিশ্ববিদ্যালয়ের উপাচার্য হিসেবে দায়িত্ব পালন করেন:
সাপ্তাহিক এখন সময়

সাপ্তাহিক এখন সময় মার্কিন যুক্তরাষ্ট্রের নিউইয়র্ক থেকে প্রকাশিত একটি বাংলা ভাষার পত্রিকা। পত্রিকাটি ২০০০ সালে চালু হয়।
১ জানুয়ারি ২০০০ সালে পত্রিকাটির প্রকাশনা শুরু হয়। তৃতীয় সহস্রাব্দের স্মরণে এটি প্রতিষ্ঠিত হয়েছিল। সর্বপ্রথম মাসিক পত্রিকা আকারে প্রকাশিত হলেও পরবর্তীতে সাপ্তাহিক হিসেবে প্রকাশিত হচ্ছে। পত্রিকাটির প্রতিষ্ঠাতা সম্পাদক কাজী শামসুল হক।
"সাপ্তাহিক এখন সময়" মার্কিন যুক্তরাষ্ট্রে বসবাসকারী প্রবাসীদের সামাজিক সমস্যা, অভিবাসন বিষয়সহ অন্যান্য কমিউনিটি সংবাদ প্রকাশ করে থাকে।
নিঃস্বার্থ ভালোবাসা

নিঃস্বার্থ ভালোবাসা হচ্ছে ২০১৩ সালে মুক্তিপ্রাপ্ত একটি বাংলাদেশী প্রেম নির্ভর, অ্যাকশন চলচ্চিত্র। চলচ্চিত্রটি মুনসুন ফিল্মস-এর ব্যানারে প্রযোজনা ও পরিচালনা করেছেন চলচ্চিত্র নায়ক অনন্ত জলিল নিজেই। চলচ্চিত্রটিতে প্রধান চরিত্রে অভিনয় করেছেন অনন্ত জলিল, রাজ্জাক, আফিয়া নুসরাত বর্ষা, মিশা সওদাগর সহ অনেকে। এই চলচ্চিত্রে জুবিন গাৰ্গ-এর গাওয়া ঢাকার পোলা নামক গানটি তুমুল জনপ্রিয়তা পায়।
আন্তর্জাতিক মডেল হওয়ার সপ্ন মেঘলার। পথচাওলার মাঝে একসময় পরিচয় হয় বিশিষ্ট ব্যাবসায়ী অনন্তের সঙ্গে। এরপর প্রেমের বাধনে জড়ান তারা। অনন্ত যদিও তাকে নিস্বাঃর্থ ভাবে ভালবেসে মন প্রান উজাড় করে দিয়েছিলো কিন্তু মেঘলা উচ্চাকাঙ্খা আর লোভে পড়ে জড়িয়ে পড়ে একাধিক সম্পর্কে। তবুও অনন্ত চেষ্টা করে যায় যেনো মেঘলার ভুল ভাঙ্গে। 
নিঃস্বার্থ ভালবাসা চলচ্চিত্রের সঙ্গীত সম্পাদনা ও তৈরি করেছেন শওকত আলী ইমন, আকাশ ও ইমন সাহা এবং আবহ সংগীত এস পি ভেঙ্কাটেশ।
কেন শাটলওয়ার্থ

কেনেথ শাটলওয়ার্থ (; জন্ম: ১৩ নভেম্বর, ১৯৪৪) ল্যাঙ্কাশায়ারের সেন্ট হেলেন্স এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭০ থেকে ১৯৭১ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও লিচেস্টারশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ‘শাট’ ডাকনামে পরিচিত কেন শাটলওয়ার্থ।
১৯৬৪ সাল থেকে ১৯৮০ সাল পর্যন্ত কেন শাটলওয়ার্থের প্রথম-শ্রেণীর খেলোয়াড়ী জীবন চলমান ছিল। উনিশ বছর বয়সে ১৯৬৪ সালে প্রথম-শ্রেণীর ক্রিকেটে আত্মপ্রকাশ ঘটে কেন সাটলওয়ার্থের। দীর্ঘদেহী, অনভিজ্ঞ অবস্থায় থাকলেও সঠিকমানের ফাস্ট বোলার হিসেবে আবির্ভূত হন তিনি। ১৯৬৭ সালে পঞ্চাশ উইকেট পান। তবে, ১৯৬৮ সালে ব্রায়ান স্ট্যাদামের দূর্বলতার সুযোগে নিজেকে আরও মেলে ধরতে সচেষ্ট হন। ১৯৭০ সালে নিজস্ব সেরা মৌসুম অতিবাহন করেন। ২১.৬০ গড়ে চুয়াত্তর উইকেট দখল করেছিলেন। লর্ডসে বহিঃবিশ্বে একাদশের বিপক্ষে ইংল্যান্ডের সদস্যরূপে খেলেন।
শাটলওয়ার্থের খেলোয়াড়ী জীবন কখনো পূর্ণাঙ্গতার দিকে এগিয়ে যেতে পারেনি। দূর্বল ক্রীড়াশৈলীর পাশাপাশি ক্রমাগত আঘাতপ্রাপ্তির ফলে ১৯৭৫ সালে ল্যাঙ্কাশায়ার থেকে চলে আসতে হয়েছিল তাকে। এরপর তিনি লিচেস্টারশায়ারে যোগ দেন। ১৯৭৭ থেকে ১৯৮০ সাল পর্যন্ত ঐ দলে একচল্লিশটি খেলায় অংশ নেন। ল্যাঙ্কাশায়ারের পক্ষে বারো মৌসুমে ১৭৭ খেলায় ২২.৯২ গড়ে ৪৮৪ উইকেট পান। কাউন্টি দলটির পক্ষে ১০৫টি লিস্ট এ ক্রিকেট খেলায় ১৮ গড়ে ১৪৭ উইকেট দখল করেন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন কেন শাটলওয়ার্থ। ২৭ নভেম্বর, ১৯৭০ তারিখে ব্রিসবেনে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ৩ জুন, ১৯৭১ তারিখে বার্মিংহামে সফরকারী পাকিস্তানের বিপক্ষে সর্বশেষ টেস্টে অংশ নেন তিনি।
১৯৭০-৭১ মৌসুমে রে ইলিংওয়ার্থের নেতৃত্বাধীন ইংরেজ দলের সদস্যরূপে অস্ট্রেলিয়া গমন করেন। ব্রিসবেনে সিরিজের ১ম টেস্টে স্বাগতিক অস্ট্রেলিয়ার বিপক্ষে অভিষেক পর্ব সম্পন্ন হয়। অভিষেক টেস্টে ৫-উইকেট লাভ করেন তিনি। ইনিংসে তিনি ৫/৪৭ বোলিং পরিসংখ্যান গড়েন। ঐ সফরেই একদিনের আন্তর্জাতিকের ইতিহাসের প্রথম ওডিআইয়ে মেলবোর্নে অংশ নেন।
১৯৭১ সালে ইংল্যান্ডের পক্ষে সর্বমোট পাঁচ টেস্টের মধ্যে চারটিই শীতকালে অস্ট্রেলিয়া ও নিউজিল্যান্ডের বিপক্ষে খেলেন। বাদ-বাকী একটি টেস্ট খেলেন পাকিস্তানের বিপক্ষে। তন্মধ্যে, অস্ট্রেলিয়ায় দলটি অ্যাশেজ সিরিজ জয় করতে সক্ষম হয়েছিল। ৩৫.৫৮ গড়ে বারো উইকেট লাভ করেন তিনি।
দীর্ঘদেহী ডানহাতি ফাস্ট বোলার কেন শাটলওয়ার্থ দীর্ঘ দূরত্ব নিয়ে বোলিং কর্মে অগ্রসর হতেন। তবে, শুরুরদিকের প্রতিশ্রুতিশীলতা ও সম্ভাবনাকে পরবর্তীকালে আর পূর্ণাঙ্গরূপ ধারণ করাতে পারেননি। তার বোলিং ভঙ্গীমায় ফ্রেড ট্রুম্যানের সাথে প্রতিদ্বন্দ্বিতামুখর ছিল। কিন্তু, কৌশলগত কারণে নিয়মিতভাবে উইকেট লাভে সক্ষমতা দেখাতে পারেননি।
লিচেস্টারশায়ারে চার মৌসুম খেলার পর প্রথম-শ্রেণীর ক্রিকেট খেলা থেকে অবসর গ্রহণ করেন। এরপর স্টাফোর্ডশায়ারের পক্ষে নিয়মিতভাবে খেলতেন।
ভালবাসার অনেক নাম

ভালবাসার অনেক নাম একটি বাংলা রোমান্টিক চলচ্চিত্র। এটির পরিচালক তরুণ মজুমদার। মূল কাহিনী বিভূতিভূষণ বন্দ্যোপাধ্যায়। চলচ্চিত্রটি ২০০৬ সালে আলাদিন এন্টারটেইনমেন্ট এর অধীনে মুক্তি পায়। এটি উত্তম কুমারের নাতি গৌরব চট্টোপাধ্যায় এবং হেমন্ত মুখার্জির নাতনি মেঘা মুখার্জির প্রথম চলচ্চিত্র।
তরুন বিমল বিলাসপুর গ্রামের স্কুল শিক্ষক হিসাবে আসে। সে আশ্রয় নেয় রেলস্টেশনের কাছের ফাঁকা কোয়ার্টারে। স্টেশনমাস্টার শশীবাবু ও তার স্ত্রী তাদের মেয়ে বুলবুলির সাথে লোভনীয় পাত্র বিমলের বিবাহের চেষ্টা করতে থাকেন। এই অবস্থায় বিমলকে উদ্ধার করেন গ্রামের দুই শুভাকাঙ্ক্ষী মনিরুল ও কৈলাশ। গ্রামের গৃহবধু বিনির সাথে ভাই বোনের মধুর সম্পর্ক গড়ে ওঠে বিমলের। বিনির বোন সুমির সাথে বিমলের বিবাহ ঠিক হয়, কিন্তু আরো ভাল চাকরির সুযোগ আসে বিমলের কাছে। তার দাদা বিলাসপুর গ্রাম থেকে তাকে নিয়ে যেতে এলে শেষ মূহুর্তে সে মত পালটায়। গ্রামের মানুষের ভালবাসাকে উপেক্ষা করে বিমল শহরে যেতে পারেনা।
পুরুষ পুরুষ যৌনক্রিয়ার চর্চা

পুরুষ যৌনক্রিয়ার চর্চা হচ্ছে মানুষের যৌন ক্রিয়াকলাপের সেই বিষয় যেখানে যৌন আচরণ ও যৌন পরিচয়কে বিবেচনায় না নিয়ে পুরুষে পুরুষে সঙ্গম নিয়ে আলোচনা করা হয়। ১৯৪৮ সালে গবেষক কিনসে তার প্রতিবেদন অনুসারে জানান, ৩৭ শতাংশ পুরুষ জীবনে একবারের জন্য হলেও সমলৈঙ্গিক যৌনাচারণের অভিজ্ঞতা অর্জন করেছে। এই জাতীয় বিষয়ের উপর জরিপ গুলোতে প্রাপ্ত ফলাফল সামাজিক দৃষ্টিভঙ্গির দরুণ সম্পূর্ণ সঠিক ভাবে উল্লেখ করা হয় না।
যৌন ক্রিয়ার ফলে বিভিন্ন ধরনের যৌন সংক্রমণ রোগ দেখা যায়। ২০০৭ সালে দুটি বড় জনসংখ্যা সার্ভেতে করা গবেষণা প্রতিবেদনে অনুসারে দেখা যায়, "বেশির ভাগ গে পুরুষ এর অনিরাপদ বাৎসরিক যৌন সঙ্গীর সংখ্যা বিষমকামী নারী পুরুষের যৌন সঙ্গীর সমান।"
অর্জিত প্রতিরক্ষার অভাবজনিত রোগলক্ষণসমষ্টি (এইডস) হচ্ছে মানুষের রোগ প্রতিরোধ ব্যবস্থার একটি রোগ; যা অনাক্রম্য স্বল্পতা ভাইরাস (এইচআইভি) দ্বারা হয়ে থাকে। বিশ্বজুড়ে এইচ আইভি সংক্রমণের ৫-১০% হয় পুরুষ কর্তৃক পুরুষে সঙ্গমের ফলে। যাইহোক, পশ্চিমা সমাজের বেশিরভাগ ক্ষেত্রে পুরুষে এই রোগ অন্য পুরুষ দ্বারা সঙ্গমের দরুণ হয়। যুক্তরাষ্ট্রে ২০১৭ সালে ৩৮৭৩৯ জন এইডস আক্রান্ত রোগীর মধ্যে ৭০ শতাংশ ছিলেন সমকামী বা উভকামী পুরুষ। ২০১৬ সালে লন্ডনে প্রাপ্ত ৫১৬৪ জন এইচআইভি পাওয়া গিয়েছে এমন রোগীর মধ্যে ৫৪ শতাংশ রোগী সমকামী এবং উভকামী পুরুষ। যদিও ২০১৭ সালে পাবলিক হেলথ ইংল্যান্ডের প্রতিবেদন অনুসারে এই হার হ্রাস পাচ্ছে।
উপদংশ বা সিফিলিস মানুষ থেকে মানুষে সরাসরী স্পর্শের মাধ্যমে উপদংশ ক্ষত দ্বারা স্থানান্তরিত হয়। প্রধানত বহির্যোনাঙ্গ, যোনি অথবা পায়ুর উপরে ক্ষত সৃষ্ট হয়। ২০০৬ সালে সিফিলিসে আক্রান্ত যুক্তরাষ্ট্রের রোগীদের ৬৪ শতাংশই পুরুষে পুরুষে যৌন সঙ্গমে করেছিল। অন্যান্য উন্নত দেশগুলোতে পুরুষ-পুরুষ যৌনতার চর্চাকারীদের মধ্যে সিফিলিস বা উপদংশের প্রাদুর্ভাব বেশি দেখা গিয়েছে। সিফিলিসের সংস্পর্শে এলে এইচ আইভি সংক্রমণের হারও বৃদ্ধি পায়। আবার উল্টোটাও ঘটে অর্থাৎ এইচ আইভি আক্রান্তের সিফিলিসে আক্রান্ত হবার ঝুঁকি থাকে। যুক্তরাষ্ট্রের একটা জরিপ অনুসারে পুরুষ পুরুষ যৌনতার চর্চাকারীদের মধ্যে যাদের সিফিলিস আছে, তাদের অর্ধেক এইচআইভিতেও আক্রান্ত। এই যে সিফিলিসের বৃদ্ধির হার, সহজলভ্য নমুনার উপর করা কিছু গবেষণার ভিত্তিতে দেখা গিয়েছে এই বৃদ্ধির মুল কারণ কন্ডম ব্যতীত পুরুষ-পুরুষ সঙ্গমের মধ্যে নিহিত রয়েছে। যদিও দেশজুড়ে হওয়া বৃহত্তর পরিসরে করা গবেষণা থেকে দেখা গিয়েছে যে, পুরুষ পুরুষ সঙ্গম এর সঙ্গমের সময় কনডম ব্যবহারের হার হ্রাস পায়নি বরং বৃদ্ধি পেয়েছে। গবেষণা থেকে দেখা গিয়েছে, শেষ দশকে পুরুষ পুরুষ সঙ্গমের তুলনায় নারী নারীতে সঙ্গমের হার অধিক বৃত্তি পেয়েছে।
যুক্তরাষ্ট্রের জরিপ অনুযায়ী সাম্প্রতিক সময়ে যেসব পুরুষ নারীতে যৌন সঙ্গম (পুনাস) করেছে তাদের তুলনায় যারা পুরুষে পুরুষে যৌনসঙ্গম (পুপুস) করেছে তাদের মধ্যে এইচআইভি, সিফিলিস এবং এনাল ওয়ার্ট বেশি দেখা যায়। পক্ষান্তরে যৌন হার্পিস পুনাস তে বেশি দেখা যায়, তুলনামুলক কম দেখা যায় পুপুসতে। ক্ল্যামিডিয়া, হিউম্যান প্যাপিলোমা ভাইরাস, গনোরিয়া এবং লাইস এসব রোগগুলো দুই দলেই সমান ভাবে হয়ে থাকে বলে প্রতিবেদনে উঠে এসেছে।
সামরিক প্রকৌশল

সামরিক প্রকৌশল হচ্ছে শিল্প, বিজ্ঞান এবং সামরিক কাজের নকশা এবং নির্মাণ, সামরিক পরিবহন ও সামরিক যোগাযোগের লাইন বজায় রাখার অভ্যাস। সামরিক প্রকৌশলী সামরিক কৌশল পিছনে সরবরাহের জন্য দায়ী। আধুনিক সামরিক প্রকৌশল সিভিল ইঞ্জিনিয়ারিং থেকে পৃথক। বিংশ ও একবিংশ শতাব্দীতে, সামরিক প্রকৌশলটিতে অন্যান্য প্রকৌশল বিভাগ যেমন যান্ত্রিক এবং বৈদ্যুতিক প্রকৌশল কৌশল অন্তর্ভুক্ত হয়।
ন্যাটোর (NATO) মতে, "সামরিক প্রকৌশলটি যে শারীরিক অপারেটিং পরিবেশকে আকৃতির জন্য কম্পোনেন্ট বা পরিষেবা নির্বিশেষে প্রকৌশলী কার্যকলাপ গ্রহণ করে।" সামরিক প্রকৌশল বলপূর্বক শক্তি প্রয়োগে এবং সম্পূর্ণভাবে বল প্রয়োগে সহায়তা করে, যেমন সামরিক প্রকৌশল ফাংশন, সুরক্ষা, কাউন্টার-ইমপ্রোভাইজড বিস্ফোরক ডিভাইস, পরিবেশগত সুরক্ষা, প্রকৌশলী বুদ্ধিমত্তা এবং সামরিক অনুসন্ধান। সামরিক প্রকৌশলগুলি সেই 'ইঞ্জিনিয়ারদের' দ্বারা পরিচালিত কার্যক্রমগুলিকে অন্তর্ভুক্ত করে না যা যানবাহন, জাহাজ, বিমান, অস্ত্রোপচার এবং সরঞ্জামগুলি বজায় রাখে, মেরামত করে এবং পরিচালনা করে।
সামরিক প্রকৌশল একটি একাডেমিক বিষয় যা সামরিক একাডেমী বা সামরিক প্রকৌশল স্কুল শেখানো হয়। সামরিক প্রকৌশল সম্পর্কিত নির্মাণ ও ধ্বংসযজ্ঞ সাধারণত সাধারণ প্রকৌশলী দ্বারা সম্পাদিত হয়, যার মধ্যে সৈয়দ বা অগ্রদূত হিসাবে প্রশিক্ষিত সৈন্য অন্তর্ভুক্ত। আধুনিক সৈন্যবাহিনীতে, যুদ্ধে এবং অগ্ন্যুৎকালে এগিয়ে যাওয়ার সময় সৈন্যরা এ ধরনের কাজ সম্পাদনের জন্য প্রশিক্ষিত, প্রায়শই যুদ্ধ প্রকৌশলী বলে।
কিছু কিছু দেশে, সামরিক প্রকৌশলীরা বন্যা নিয়ন্ত্রণ ও নদী গৌণ কাজগুলির মতো নন-সামরিক নির্মাণ কাজগুলি সম্পাদন করতে পারে, তবে এই ধরনের ক্রিয়াকলাপগুলি সামরিক প্রকৌশল এর কাজের মধ্যে পড়ে না।
বামনডাঙ্গা জমিদার বাড়ি

বামনডাঙ্গা জমিদার বাড়ি বাংলাদেশের গাইবান্ধা জেলার সুন্দরগঞ্জ উপজেলার বামনডাঙ্গা নামক এলাকায় অবস্থিত এক ঐতিহাসিক জমিদার বাড়ি। 
এই জমিদার বাড়ির গোড়াপত্তনকারী জমিদার কৃষ্ণকান্ত রায়। তবে কবে নাগাদ এই জমিদার বাড়ি প্রতিষ্ঠিত হয়েছে তার সঠিক তথ্য জানা যায়নি। জমিদার কৃষ্ণকান্ত রায় ছিলেন গৌড় বংশীয় একজন ব্রাহ্মণ। গৌড় বংশীয়রা যখন সম্রাট আকবরের কাছে পরাজিত ও রাজ্যচ্যুত হন। তখন এই ব্রাহ্মণ অর্থাৎ কৃষ্ণকান্ত বর্তমান গাইবান্ধা জেলার সুন্দরগঞ্জ উপজেলার * বামনডাঙ্গা নামক এলাকা পালিয়ে এসে বসতি স্থাপন করেন এবং এখানে তার জমিদারী প্রতিষ্ঠা করেন। এরপর একাধারে তার বংশধররা একের পর এক জমিদারী পরিচালনা করতে থাকেন। এই জমিদার বংশের কয়েকজন উল্লেখযোগ্য জমিদার রয়েছেন। তারা হলেন, ব্রজেশ্বর রায় চৌধুরী তারপর জমিদারী লাভ করেন তার পুত্র নবীন চন্দ্র রায় চৌধুরী। নবীন চন্দ্র রায়ের পর তার দুই পুত্র শরৎ চন্দ্র রায় ও বীপিন চন্দ্র রায় জমিদারীকে দুই ভাগ করে বড় তরফ ও ছোট তরফ নামে দুইজনে দুই জমিদারী পরিচালনা করতে থাকেন। এরপর বড় তরফের জমিদার শরৎ চন্দ্র রায়ের মৃত্যুর পর তার একমাত্র মেয়ে সুনিতি বালা দেবী বড় তরফ জমিদারী দেখাশুনা করেন। আর ছোট তরফের জমিদার বীপিন চন্দ্র রায়ের পর তার দুই পুত্র মনীদ্র চন্দ্র রায় ও জগৎ চন্দ্র রায় ছোট তরফের জমিদারীকে আরো দুই ভাগ করে আলাদাভাবে জমিদারী পরিচালনা করতে থাকেন। এরফলে এই জমিদার বংশের জমিদারী তিন ভাগে বিভক্ত হয়। তবে ছোট তরফের দুই জমিদার তাদের জমিদারী ঠিকমত পরিচালনা করতে পারলেও বড় তরফের জমিদার তার জমিদারী ঠিকমত পরিচালনা করতে পারেননি এবং ব্রিটিশ সরকারকে খাজনা প্রদান করতে পারেননি। আর তাই বড় তরফের জমিদারী ১৯৪৬ সালে নিলামে উঠে যায়। যা মহারাজা কৃষাণ লাল সিংহ নামক একজন ক্রয় করেন। তবে বড় তরফের জমিদারী নিলামে বিক্রি হলেও ছোট তরফের দুই জমিদারের জমিদারী সুন্দরমতই চলতে থাকে। কিন্তু ভারতবর্ষ ভাগের পর জমিদারী প্রথা বিলুপ্ত হলে এই জমিদার বংশের জমিদারীর সমাপ্তি ঘটে। পরে দুই জমিদার ভাইয়ের মধ্যে বড় ভাই জমিদার মনিন্দ্র রায় ভারতের আসামে চলে যান। আর ছোট ভাই জমিদার জগৎচন্দ্র রায় তার জমিদার বাড়িতে থেকে যান এবং এই বাড়িতেই ১৯৬৫ সালে মৃত্যুবরণ করেন। তারপর একেএকে জমিদার বাড়ির সকল বংশধররা ভারতে চলে যান। আর এরপরই জমিদার বাড়ির সকল সম্পত্তি বাজেয়াপ্ত হয়ে যায়।
জমিদারদের বসবাসের জন্য একটি বাসভবন, অতিথিশালা, রাজদরবার, দুর্গামন্দির, মঠ ও গো-শালা তৈরি করা হয়েছিল।
অযত্ন ও অবহেলার কারণে জমিদার বাড়ির সকল স্মৃতিচিহ্নই এখন প্রায় ধ্বংসের মুখে। জমিদার বাড়ির অনেক সম্পত্তি স্থানীয় প্রভাবশালী ব্যক্তিরা এখন ভোগ দখল করে নিয়েছে।
রক অ্যান্ড রোল মিউজিক

"রক এ্যান্ড রোল মিউজিক" () মার্কিন রক এ্যান্ড রোল শিল্পী চাক বেরি কর্তৃক প্রকাশিত একক গান। এটি চেস রেকর্ডস থেকে ১৯৫৭ সালের সেপ্টেম্বর মাসে মুক্তি পায়। এই গানটিকে বেরির অন্যতম জনপ্রিয় গান হিসেবে ধরা হয়। এটি বহু শিল্পী কভার করেছিল। ১৯৫৭ সালের শেষের দিকে বেরির সংস্করণটি "বিলবোর্ড" ম্যাগাজিনের "আর এ্যান্ড বি" চার্টে ৬ এবং "হট ১০০" চার্টে ৮ নম্বর স্থানে পৌঁছে।
গানটি বহু জনপ্রিয় শিল্পী কভার করেছিল। দ্য বিটলস এর ১৯৬৪ সালের সংস্করণটি ইউরোপ এবং অস্ট্রেলিয়ার একক চার্টে শীর্ষ স্থানে পৌঁছে এবং দ্য বিচ বয়েজ ১৯৭৬ সালে গানটি কভার করে শীর্ষ স্থান অর্জন করেছিল আমেরিকায়। অন্য যে শিল্পীরা এই গানটি কভার করেছে তারা হলো, বিল হেইলি এ্যান্ড হিজ কমেটস, ডিকি রক এ্যান্ড দ্য মায়ামি স্নোব্যান্ড, আর. ই. ও. স্পিডওয়াগন, মেন্টাল এজ এনিথিং, হাম্বেল পাই এবং ব্রায়ান এডামস।
"রোলিং স্টোন" ম্যাগাজিনের "সর্বকালের ৫০০ সেরা গান" এর তালিকায় ১২৮ নম্বরে স্থান পেয়েছিল এবং রক অ্যান্ড রোল হল অব ফেম এর "৫০০টি গান যা রক এ্যান্ড রোল'কে রুপ দিয়েছে" তালিকায় গানটি অন্তর্ভুক্ত হয়েছে।
"রক এ্যান্ড রোল মিউজিক" গানটির রেকর্ডিং অধিবেশন শুরু হয় ১৯৫৭ সালের ৬ অথবা ১৫ মে, শিকাগোতে। অধিবেশনটির প্রযোজনা করেছিল লিওনার্ড এবং ফিল চেস। বেরির সাথে যেসব শিল্পী কাজ করেছিল তারা হলো: উইলি ডিক্সন (বেজ গিটার), ফ্রেড বিলো (ড্রামস) এবং লাফায়েট্টে লিক (পিয়ানো)।
একক গানটি মুক্তি পায় ১৯৫৭ সালের সেপ্টেম্বর মাসে। একক গানটি মুক্তি পাওয়ার কিছুদিন পরে গানটি "বিলবোর্ড" ম্যাগাজিনের "আর এ্যান্ড বি" চার্টে ৬ নম্বর এবং "হট ১০০" চার্টে ৮ নম্বর স্থানে পৌঁছে।
দ্য বিটলস তাদের জার্মানির হামবুর্গে করা প্রথম অনেক অনুষ্ঠানে গানটি গেয়েছিল এবং ১৯৬৪ সালে বিবিসি'তে "পপ গোজ দ্য বিটলস" নামক অনুষ্ঠানে গানটি গেয়েছিল। ১৯৬৪ সালের শেষের দিকে, অবিরাম সফর করার পরে, যখন ব্যান্ডের সদস্যরা দেখলো যে তাদের নিজেদের গান আর তেমন একটা নেই। তাই, তারা তাদের অ্যালবাম "বিটলস ফর সেইল" এ তাদের কিছু প্রিয় রিদম এ্যান্ড ব্লুজ এবং রক এ্যান্ড রোল গান কভার করতে চেয়েছিল। বেরির গান "রক এ্যান্ড রোল মিউজিক" ছিল এই গানগুলোর মধ্যে অন্যতম। জন লেনন গানটিতে কন্ঠ দিয়েছিল। যুক্তরাষ্ট্রে এটি তাদের ১৯৬৫ সালের অ্যালবাম "বিটলস '৬৫" এ অন্তর্ভুক্ত হয়েছিল। গানটি তাদের ১৯৬৬ সালের শেষ সফরের গানের সেট তালিকায় অন্তর্ভ্ক্ত ছিল। জুনের ৩০ তারিখে নিপ্পন বুডোকানে তাদের এই গানের সরাসরি সংস্করণটি "অ্যান্থোলোজি ২" এ অন্তর্ভুক্ত ছিল। এছাড়াও, ১৯৬৯ সালের জানুয়ারি'তে "গেট ব্যাক/লেট ইট বি অধিবেশন" এর সময়ও এটি গাওয়া হয়েছিল। বিটলস এর ১৯৭৬ সালের সংকলিত অ্যালবাম "রক এ্যান্ড রোল মিউজিক" এই গানটির নামেই নামকরণ করা হয়েছিল।
কিছু দেশে, এটি "আই এম এ লুজার" গানটির সাথে, একটি একক গান হিসেবে মুক্তি পেয়েছিল, ১৯৬৫ সালের শুরুর দিকে। একক গানটি ফিনল্যান্ড, নরওয়ে, সুইডেন এবং অস্ট্রেলিয়ার চার্টগুলোতে এক নম্বর স্থানে পৌঁছেছিল। পশ্চিম জার্মানি এবং নেদারল্যান্ড এর চার্টে একক গানটি ২ নম্বরে পৌঁছেছিল। বেলজিয়ামে গানটি ৩ নম্বর স্থানে পৌঁছেছিল।
দ্য বিচ বয়েজ এর এলপি সংস্করণ এবং একক সংস্করণ এর মধ্যে কিছু পার্থক্য আছে। তাদের সংস্করণটি যুক্তরাষ্ট্রের চার্টে ৫ নম্বরে এবং কানাডার চার্টে ১১ নম্বরে পৌঁছেছিল।
প্রিন্সিপাল স্টাফ অফিসার

প্রিন্সিপাল স্টাফ অফিসার (সংক্ষেপে পিএসও) বাংলাদেশের সশস্ত্র বাহিনী বিভাগের প্রধান। বাংলাদেশ সেনাবাহিনীর তিন তারকা পদক লেফটেন্যান্ট জেনারেলের নেতৃত্বে পরিচালিত হয়। বর্তমান প্রিন্সিপাল স্টাফ অফিসার লেফটেন্যান্ট জেনারেল এস এম কামরুল হাসান। ২২ আগস্ট, ২০২৪ খ্রিস্টাব্দ থেকে তিনি এ পদে দায়িত্ব পালন করছেন।
প্রিন্সিপাল স্টাফ অফিসার বাংলাদেশ সশস্ত্র বাহিনী বিভাগের প্রধান। প্রধানমন্ত্রীর কার্যালয় থেকে বাংলাদেশ সশস্ত্র বাহিনীকে আদেশ ও নিয়ন্ত্রণ করা হয়। সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত।
বাংলাদেশের প্রধানমন্ত্রীর সরাসরি অধীনে ও তত্ত্বাবধানে পরিচালিত হয় বিভাগটি। প্রশাসনিক পরিষেবাগুলির উপর কর্তৃত্ব, নির্দেশনা ও নিয়ন্ত্রণ প্রধানমন্ত্রীই রাখেন। গণপ্রজাতন্ত্রী বাংলাদেশের প্রতিরক্ষা মন্ত্রণালয়ের একটি সমান্তরাল বিভাগ। সশস্ত্র বাহিনী বিভাগ একটি স্বাধীন মন্ত্রণালয় হিসেবে সরাসরি প্রধানমন্ত্রীর অধীনে কার্য সম্পাদন করেন।
সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত।
পরিচালকের দপ্তর গুলো হল :
নিম্নে ১৯৭২ সাল থেকে এ পর্যন্ত প্রিন্সিপাল স্টাফ অফিসারদের তালিকা দেয়া হলো:
কেন মিউলম্যান

কেনেথ ডগলাস মিউলম্যান (; জন্ম: ৫ সেপ্টেম্বর, ১৯২৩ - মৃত্যু: ১০ সেপ্টেম্বর, ২০০৪) ভিক্টোরিয়ার মেলবোর্নে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শিতা দেখিয়েছেন কেন মিউলম্যান।
১৯৪৫-৪৬ মৌসুম থেকে ১৯৬০-৬১ মৌসুম পর্যন্ত কেন মিউলম্যানের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যানের ভূমিকায় অবতীর্ণ হতেন কেন মিউলম্যান। ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণের মাধ্যমে তার খেলোয়াড়ী জীবনের সূত্রপাত ঘটে।
পরবর্তীতে পশ্চিম অস্ট্রেলিয়ার পার্থে চলে যান। সেখানে ওয়েস্টার্ন অস্ট্রেলিয়া দলে যোগ দেন। ১৯৪৫-৪৬ মৌসুম থেকে ১৯৬০-৬১ মৌসুম পর্যন্ত দলটিতে খেলেন ও শেফিল্ড শিল্ড প্রতিযোগিতায় রাজ্য দলে গুরুত্বপূর্ণ ভূমিকা পালন করেন। বেশ কয়েক মৌসুমে দলকে নেতৃত্ব দেন। ৪৮টি শেফিল্ড শিল্ডের খেলায় অংশ নিয়ে ৪৮.১৯ গড়ে ৪৯১৬ রান তুলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেন মিউলম্যান। ২৯ মার্চ, ১৯৪৬ তারিখে নিউজিল্যান্ডের বিপক্ষে স্বাগতিক দলের ম্যাক অ্যান্ডারসন, ভার্ডান স্কট, গর্ডন রো, লেন বাটারফিল্ড, সেস বার্ক, ডন ম্যাকরে এবং অস্ট্রেলিয়ার পক্ষে কেন মিউলম্যান, কিথ মিলার, কলিন ম্যাককুল, ইয়ান জনসন, ডন টলন, রে লিন্ডওয়াল ও আর্নি তোশ্যাকের একযোগে টেস্ট ক্রিকেটে অভিষেক ঘটে। এটিই তার সর্বশেষ টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
দ্বিতীয় বিশ্বযুদ্ধ পরবর্তীকালে ১৯৪৫-৪৬ মৌসুমে অস্ট্রেলিয়া দলের সাথে নিউজিল্যান্ড গমন করেন। ১৯৪৬ সালে একটিমাত্র টেস্টে অংশগ্রহণের সুযোগ লাভ করেছিলেন কেন মিউলম্যান। এ সফরে ওয়েলিংটন টেস্টে অংশ নিয়ে শূন্য রানে বিদেয় নেন তিনি। এরপর ১৯৪৯-৫০ মৌসুমে আরও একবার নিউজিল্যান্ড গমন করেছিলেন।
ক্রিকেট খেলা থেকে অবসর গ্রহণের পর পার্থভিত্তিক মিউলম্যানস ক্রিকেট সেন্টার নামীয় ক্রীড়ায় সরঞ্জামাদি বিক্রয়কেন্দ্র পরিচালনা করেন। এর পাশাপাশি প্রশিক্ষকের ভূমিকায় অবতীর্ণ হয়েছিলেন তিনি। তৃণমূল পর্যায়ে ক্রিকেট সম্প্রসারণকল্পে কাজ করেন। বিখ্যাত অস্ট্রেলীয় ক্রিকেটার জাস্টিন ল্যাঙ্গারের উত্তরণে সবিশেষ ভূমিকা রাখেন।
১০ সেপ্টেম্বর, ২০০৪ তারিখে পশ্চিম অস্ট্রেলিয়ার নেডল্যান্ডস এলাকায় পার্থভিত্তিক হলিউড প্রাইভেট হাসপাতালে ৮১ বছর বয়সে কেন মিউলম্যানের দেহাবসান ঘটে। তার পুত্র রবার্ট মিউলম্যান ও নাতি স্কট মিউলম্যান ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলেছেন।
খালিশপুর জুট মিলস লিমিটেড

খালিশপুর জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।
বাংলাদেশের দক্ষিণাঞ্চলের খুলনা বিভাগের খুলনা জেলার খালিশপুরে এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি পিপলস্ জুট মিলস নামে ১৯৫২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। ২০০৭ সালের ৩১ জুলাই তৎকালীন তত্ত্বাবধায়ক সরকার এই প্রতিষ্ঠানটিকে বন্ধ করে দেয় এবং বেসরকারি ব্যবস্থাপনায় ছেড়ে দিলেও অল্পকিছুদিন পর তা পুনরায় সরকারের কাছে হস্তান্তর করা হয়; পরবর্তীতে, ২০১০ সালের জুলাইয়ে পুনরায় সরকারি অর্থায়নে এটিকে নতুন নামে চালু করা হয়।
এই বৃহদায়তন শিল্প-কমপ্লেক্সটি ৭০.৩০ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬,৫০০ কর্মী কাজ করছে।
এই মিলে রয়েছে ৪৮৪ হেসিয়ান, ৩২৪ সেকিং, ৮৩ সিবিসি ও ৮৯১ স্পিন্ডেল লুম এবং গড়ে এর মাসিক উৎপাদন ক্ষমতা ৩৮৩ মেট্রিক টন হেসিয়ান, ১১৩৯ মেট্রিক টন সেকিং, ১৯২ মেট্রিক টন সিবিসি ও ১৭১৪ মেট্রিক টন স্পিন্ডেল লুম।
স্টার ওয়ার্স রেসিস্টেন্স

স্টার ওয়ার্স রেসিস্টেন্স হলো একটি আমেরিকান ৩ডি সিজিআই অ্যানিমেটেড টেলিভিশন সিরিজ যা লুকাসফিল্ম অ্যানিমশন দ্বারা প্রযোজিত। সিরিজটি জাপানিজ অ্যানিমে দ্বারা অনুপ্রাণিত। সিরিজটি কাজুদা জিওনোর কাহিনীকে ভিত্তি করে রচিত, যিনি একজন নিউ রিপাবলিক পাইলট এবং ক্রমবর্ধমান হুমকি ফার্স্ট অর্ডারের ওপর গুপ্তচর বৃত্তির জন্য রেসিস্টেন্স দ্বারা নিয়োগপ্রাপ্ত। সিরিজটি "" এর ছয় মাস পূর্বে শুরু হয়েছে।
আব্দুল ওয়াদুদ (জেনারেল)

আব্দুল ওয়াদুদ (লেফটেন্যান্ট জেনারেল) বাংলাদেশ সেনাবাহিনীর তিন তারকা পদস্থ একজন সাবেক কর্মকর্তা। বর্তমানে তিনি সামিট পাওয়ারের বস্থাপনা পরিচালক।
ঢাকা বিশ্ববিদ্যালয় থেকে প্রকৌশলে স্নাতক ডিগ্রি অর্জন করেন। পরে মার্কিন যুক্তরাষ্ট্রের বিশ্ববিদ্যালয়ে একই বিষয়ে স্নাতকোত্তর ডিগ্রি অর্জন করেন।
তিনি বাংলাদেশের সশস্ত্র বাহিনী বিভাগের প্রিন্সিপাল স্টাফ অফিসার ও ইঞ্জিনিয়ার ইন চিফ হিসেবে দায়িত্ব পালন করেন। বাংলাদেশ মেশিন টুলস ফ্যাক্টরির ব্যবস্থাপনা পরিচালক হিসেবেও দায়িত্ব পালন করেন। ২০১৩ সালে অবসর গ্রহণের পর তিনি সামিট পাওয়ারের ব্যবস্থাপনা পরিচালক হিসাবে যোগ দেন।
সাব্বির আহমেদ

সাব্বির আহমেদ, এসবিপি, ওএসপি, এসজিপি, এনডিসি, পিএসসি, বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল।
বাংলাদেশের সশস্ত্র বাহিনী বিভাগের চিফ অফ জেনারেল স্টাফ হিসেবে দায়িত্ব পালন করেছেন। তিনি আর্মি ট্রেনিং এন্ড ডক্ট্রিন কম্যান্ডের (এআরটিডিওসি) জিওসি ছিলেন। দায়িত্ব পালন করেছেন চট্টগ্রামের ২৪তম পদাতিক বিভাগের জেনারেল অফিসার কমান্ডিং (জিওসি) হিসেবে। দায়িত্ব পালন করেন ৬৬তম পদাতিক বিভাগের জিওসি সহ সেনাবাহিনীর সদর দফতর সামরিক প্রশিক্ষণ অধিদফতরের সামরিক প্রশিক্ষণ পরিচালক (ডিএমটি) হিসেবেও।
প্রধান প্রকৌশলী (বাংলাদেশ সেনাবাহিনী)

প্রধান প্রকৌশলী বা ইএনসি বাংলাদেশ সেনাবাহিনীর প্রধান প্রকৌশলী। যিনি সেনা সদর দপ্তরের প্রিন্সিপাল স্টাফ অফিসার বা পিএসও। তিনি প্রকৌশলী ব্যাটালিয়ন ও সামরিক প্রকৌশল সার্ভিস মিলিটারি ইঞ্জিনিয়ার সার্ভিসেস (বাংলাদেশ) এর প্রধান। বর্তমান ইঞ্জিনিয়ার ইন চীফ বাংলাদেশ সেনাবাহিনী হলেন মেজর জেনারেল মোঃ হাসান উজ জামান, এনডিইউ, এএফডাব্লিউসি, পিএসসি, এম ফিল।